农历二月十九 恭迎观世音菩萨圣诞《观音圣诞修观音法门》
一  一心称念观音菩萨圣号，寻声救苦，有求必应；
二  恒时称念嗡嘛呢叭咪吽六字真言，集资净障，净化身心；
三  每天诚念7~49遍大悲咒，顺利吉祥，有愿皆成；
四  念念不忘观照心经，度一切苦，真实不虚；
五  依楞严经入流亡所，返闻自性；
六  据法华经普门示现，圆成佛道。
大佛顶首楞严经【观世音菩萨耳根圆通章】
唐天竺沙门般剌密帝译
尔时观世音菩萨，即从座起，顶礼佛足，而白佛言。
世尊，忆念我昔无数恒河沙劫，于时有佛，出现于世，名观世音。我于彼佛，发菩提心。彼佛教我从闻思修，入三摩地。初于闻中，入流亡所。所入既寂，动静二相了然不生。如是渐增，闻所闻尽。尽闻不住，觉所觉空。空觉极圆，空所空灭。生灭既灭，寂灭现前。忽然超越世出世间，十方圆明，获二殊胜。一者上合十方诸佛本妙觉心，与佛如来同一慈力。二者下合十方一切六道众生，与诸众生同一悲仰。
世尊，由我供养观音如来，蒙彼如来，授我如幻闻熏闻修金刚三昧，与佛如来同慈力故，令我身成三十二应，入诸国土。世尊，若诸菩萨，入三摩地，进修无漏，胜解现圆，我现佛身，而为说法，令其解脱。若诸有学，寂静妙明，胜妙现圆，我于